Subtripollicaris, adultus antecedente paullo minor. Color flavus, articuli caudae penultimi 
annulo apicali nigro. Huius formae triginta specimina a nobis ex Africa missa Berolini denuo 
examinavi. 
Ex Gallia meridionali Berolinum delata specimina ab hac forma quo differant non habent. 
13. intumescens, manibus cubiti crassitie, digitis manu vix longioribus. 
Unicum specimen a nobis ex Aegypto missum Berolini servatur, idem vero in itinere, 
nescio quo errore a nobis non distinguebatur. Digitis brevioribus et manibus crassioribus a 
praecedente bene internosci potest. 
Ad hanc formam iconem allegaverim, quam in artificioso libro Description de VEgypte 
Tabula VIII. fig. 1. Savigny delineari iussit et cui Audouin Scorpionis occitani? nomen 
apposuit. Eaedem, quae apud reliquas duas icones reperiuntur, in hanc etiam cadunt dubitatio- 
nes de artificum scrupulosa characterum cura. Cristae enim sub caudae mediis articulis, huic 
speciei propriae, delineatae nullae sunt, in iisdem vero characterem firmiorem et distinctu facilem 
positum esse ex observato magno speciminum numero mihi persuasi. Qui ad Andr. thebanum 
nostrum illam iconem allegare voluerit difficultatem ex ultimo caudae articulo contraheret. 
Varietatis secundae specimen e Gallia meridionali etiam missum Berolini exstat. 
Andr. tunetani nomen praetuli, quoniam Herbstiana huius icon nostro similior est. 
7. intermedius, .manibus cubiti crassitie, digitis manu longioribus, cristis 
caudae maioribus. 
Unicum huius formae specimen in Arabiae felicis littore occidentali legimus. Manibus 
cubito non angustioribus et cristis validioribus memorabilis forma. 
**) caudae articulis mediis crista infera carentibus: 
3. A. leptochefys, Nov. spec.: manibus brachio angustioribus, digitis manu longioribus, caudae 
articulo ultimo angustiore quam penultimo, penultimo duplo et quarta parte longiore quam 
lato, aculeo vesicae longitudine. 
Iconem ob spatium in tabulis deficiens non dedimus. 
In montibus Sinaiticis a nobis collecta forma. 
Magnitudo, ut Androctoni thebani sesquipollicaris et subbipollicaris. Color pallide flavus 
aequabilis, praeter aculei apicem nigricantem. Berolini 3 specimina servantur. 
Androctono thebano et macrocentro admodum affinis forma. 
4. A. mcicrocentrus , Nov. spec.: manibus brachio angustioribus, digitis manum parumper supe- 
rantibus, caudae articulo ultimo angustiore, quam penultimo, penultimo duplo et dimidio 
longiore quam lato, aculeo vesicae sesquiplici longitudine. 
Arachnoidea Tabula I. fig. 6. 
In montibus Sinaiticis solis obvius. 
Magnitudo bipollicaris. Colore flavo pallido aequabili tinctus, aculeo apice nigro. 
Androctono thebano admodum affinis est, utrique Andr. leptochefys \ propinquus. Duo 
specimina collegimus eaque Berolini denuo examinavi. 
Tabularum figurae 6. a. oculos; 
b. manum cum digitis; 
c. caudam a latere; 
Heiipr . et Eurenb. Evertcbrala I. Arachnoidea . 
b 
